**Dunakeszi Város Önkormányzata Képviselő-testületének**

**38/2010. (XII.10.) sz. önkormányzati rendelete**

**A helyi iparűzési adóról**

A helyi adókról szóló 1990. évi C. törvény 1. § (1) bekezdésében kapott felhatalmazás alapján, az Alkotmány 44/A. § (1) bekezdés d) pontjában meghatározott feladatkörében eljárva, Dunakeszi Város Képviselő-testülete a következőket rendeli el.

**1. §**

Dunakeszi város közigazgatási területén bevezeti a helyi iparűzési adót.

**2. §**

(1) Az állandó jelleggel végzett iparűzési tevékenység esetén az adó évi mértéke az adóalap 2 %-a.

(2) Ideiglenes jelleggel végzett iparűzési tevékenység esetén az adó évi mértéke, naptári naponként 5.000,- Ft.

**2/A. §2**

Mentes a helyi iparűzési adó alól az a háziorvos, védőnő vállalkozó, akinek az éves vállalkozási szintű iparűzési adóalapja az adóévben nem haladja meg a 20 millió forintot.

**3. § 1**

**4. §**

1. A helyi iparűzési adó rendeletben nem szabályozott kérdésekben az adózás rendjéről szóló törvény, valamint a helyi adókról szóló törvény helyi iparűzési adóra vonatkozó rendelkezéseit kell alkalmazni.
2. Jelen rendelet 1. számú mellékletét képezi az állandó jellegű iparűzési tevékenységről szóló bevallási nyomtatvány, 2. számú mellékletét képezi az adóelőleg kiegészítéséről szóló bevallási nyomtatvány, 3. számú mellékletét képezi az ideiglenes iparűzési adóbevallásról szóló nyomtatvány.

**4/A. §3,4**

**4/B. §3,4**

**5. §**

Jelen rendelet 2011. január 1. napján lép hatályba, ezzel egyidejűleg hatályát veszti Dunakeszi Város Képviselő testületének a helyi iparűzési adóról szóló 37/2005. (XII.13.) önkormányzati rendelete, valamint az azt módosító 29/2007. (XII.14.) Ör., a 24/2008. (IX.30.) Ör., a 4/2009. (I.30.) Ör., a 64/2009. (XI.30) Ör., a 6/2010. (II. 01.) Ör.

Dunakeszi, 2010. december 10.

**Dr. Illés Melinda  sk                                Dióssi Csaba sk.**

**jegyző                                                            polgármester**

**Egységes szerkezetbe foglalva 2016. február 05.**

**Dr. Molnár György**

**jegyző**

**1 Módosította az 57/2011. (XII.21.) Ör.**

**2 Módosította a 33/2015. (XII.02.) Ör.**

**3 Módosította a 1/2016. (II.04.) Ör.**

**4 Módosította a 14/2019. (XI.22.) Ör.**

**Egységes szerkezetbe foglalva 2020. február 12.**

**Dr. Molnár György**

**jegyző**